Петров е роден на 4 февруари 1854 година в разложкото село Годлево, което тогава е в Османската империя. Емигрира в Румъния, където влиза в средите на революционната емиграция. След избухването на Руско-турската война на 4 май 1877 година се записва доброволец във II опълченска дружина. Участва в боевете при Шипка през август, където е ранен. Уволнен е от Опълчението на 28 юни 1878 година.